**BARCELONA AMB UCRAÏNA**

**El divendres, 24 de febrer, farà 1 any d'invasió russa d'Ucraïna a gran escala.**

*La comunitat ucraïnesa de Barcelona, les associacions ucraïneses de Catalunya, activistes ucraïnesos i catalans* convoquem una gran manifestació en suport d'Ucraïna, que tindrà lloc **aquest divendres, 24 de febrer, començant a passeig de Gràcia amb Provença a les 19:30h i baixant fins a plaça Catalunya.**

En primer lloc, **volem recordar i honrar tots els que ja no estan amb nosaltres, totes les persones que han estat víctimes d’aquesta guerra.**

**Volem manifestar el nostre rebuig total envers:**

* La invasió russa, igual que a totes les guerres! Volem expressar el nostre NO rotund al genocidi, als crims contra humanitat i als crims de guerra, a les massacres i tortures, i a qualsevol altra violació dels drets humans, ni durant la invasió russa d’Ucraïna, ni enlloc del món, MAI! Durant aquest dur any [l’Oficina del Fiscal General d’Ucraïna](https://www.gp.gov.ua/) ha registrat més de 70.716 crims de guerra i agressió. I [entre nens i nenes d’Ucraïna la guerra ha provocat 461 morts, 923 ferits, 344 desapareguts, 16.207 deportats](https://childrenofwar.gov.ua/en/), i encara és impossible establir els nombres exactes.
* La violència sexual com a arma de guerra. S’han documentat casos de [violacions massius per l'exèrcit rus de dones, homes, nens i nenes entre els 4 i 82 anys, segons l’ONU](https://f24.my/8xtY). Els culpables hauran de ser investigats i pagar-ne les conseqüències legals.
* Les deportacions forçades de famílies, nens i nenes cap a la Federació Russa: segons el [Comissari de Drets Humans del Parlament Ucraïnès](https://t.me/dmytro_lubinetzs/1315), hi ha dades que demostren que com a mínim 2 800 000 civils han estat deportats.
* Els bombardejos dels nostres pobles i ciutats per part de l'exèrcit rus, i l’ús de qualsevol altra arma que posi en risc la vida de la població civil.
* Les amenaces nuclears de Rússia, ni cap a Ucraïna, ni cap a Europa, ni cap altre país del món.
* La destrucció d’habitatges i d’infraestructures essencials pel benestar fonamental de les persones, d’hospitals, centres d’ensenyament, del patrimoni històric, cultural, industrial i econòmic, d’edificis administratius, religiosos i altres, provocada per l'agressió russa.
* Les inseguretats i violències contra les dones i criatures que surten del país a la cerca de refugi.

Que es vetlli per la seguretat de les persones que surten del país a la cerca de refugi, evitant el lucre de les màfies d’explotació sexual i laboral que despleguen les seves xarxes de captació aprofitant l’extrema vulnerabilitat!

* El sofriment d’animals, les víctimes silencioses de la guerra, i als danys al medi ambient provocats per la guerra.

Denunciem també la violació del dret internacional per part de Rússia, que està posant en perill la unitat dels països democràtics i abocant-nos de nou a un model imperialista i colonial.

**Volem mostrar la nostra solidaritat** **i unitat com a barcelonins, exigint la retirada immediata de tropes russes d'Ucraïna, i advocant per la pau, la justícia i la llibertat pel poble ucraïnès!**

I per últim, **volem agrair** **profundament a la gent d’aquesta gran ciutat – Barcelona**, tota l’ajuda que ens heu donat i ens continueu donant. Agraïm la vostra solidaritat, activisme, tones d’ajuda humanitària i la càlida acollida a milers de refugiades i refugiats ucraïnesos. Moltíssimes gràcies a tots i totes per estar sempre al costat!

**També, agrairíem la difusió del vídeo i del nostre manifest amb el formulari d'adhesió d'entitats, que podeu trobar a la nostra pàgina web https://barcelonaambucraina.org.**

Moltes gràcies!